સિરીઝ વિષે: ડેમોક્રેટિક રાજકારણી અને પાર્ટી whip (જેને પોતાની પાર્ટી ના બધા જ ધારાસભ્યો એક સરખો વોટ આપે એનું ધ્યાન રાખવાનું હોય છે.) ફ્રેન્ક અંડરવુડ (કેવિન સ્પેસી) ને પ્રેસિડેન્ટ ગેરેટ વોકર (માઈકલ ગિલ) વિદેશ મંત્રીનું પદ નથી આપતા ત્યારે ફ્રેન્ક અંડરવુડનો પિત્તો છટકે છે. અને એ એની પત્ની ક્લેર અંડરવુડ (રોબિન રાઈટ) પોતાના સેક્રેટરી અને મિત્ર ડગ સ્ટેમ્પર (માઈકલ કેલી), એના અહેસાન તળે દબાયેલા ધારાસભ્ય પીટર રુસો (કોરી સ્ટોલ) અને અનાયાસે મદદમાં આવેલી રિપોર્ટર ઝોઈ બાર્ન્સ (કેટ મારા) ની મદદ મળે છે ત્યારે એ ગેરેટ વોકર અને એને સાથ દેનારા બધા લોકોનું જીવન બરબાદ કરી નાખે છે. યાદ છે ગયા અંકમાં અમે રશેલ બ્રોસનહાન નો ઉલ્લેખ કરેલો, એનો પણ આ સિરીઝ ની બીજી અને ત્રીજી સીઝનમાં બહુ મહત્વનો રોલ છે. જે મી ટુ ના આક્ષેપો સેક્રેડ ગેમ્સ ના લેખક વરુણ ગ્રોવર સામે લાગ્યા એવાજ આરોપ કેવિન સ્પેસી સામે લાગેલા છે. અને એ આરોપો ના લીધે નેટફ્લિક્સએ કેવિન સ્પેસી થી અંતર બનાવી લીધું હતું. જે સિરીઝમાં એ કો પ્રોડ્યુસર હતો એ હાઉસ ઓફ કાર્ડ્સ માંથી એને કાઢી મુકવામાં આવ્યો, આ ઉપરાંત એની સાથે બનાવવા ધારેલી અને લગભગ પુરી થઇ ગયેલી અમેરિકન લેખક ગોર વિડાલ પરની ફિલ્મને પણ કાયમ માટે બંધ કરી દીધી હતી. આ છઠ્ઠી સીઝન પણ એક વાર બંધ કરી, અને એના વગર વાર્તા આગળ ચલાવી છે.